**СЪОБЩЕНИЕ**

Община Севлиево на основание чл.124б, ал.2 от Закона за устройство на територията, съобщава че със **Заповед № 616 от 15.06.2023 г. на кмета на община Севлиево е разрешено:**

**Изработване на подробен устройствен план – план за регулация и застрояване** за частично изменение на ПУП за УПИ „Стопански двор на ТКЗС“, кв. 68 по плана на с. Крушево, Община Севлиево на основание чл. 134, ал. 1, т. 1, т. 2 и ал. 2, т. 6 от ЗУТ.

Подробният устройствен план следва да се изработи като план за регулация и застрояване.

**ПЛАН ЗА РЕГУЛАЦИЯ:**

От УПИ „Стопански двор на ТКЗС“ да се образуват два нови УПИ:

* IV - „за стопански двор, битови дейности“;
* V – „за административно-битови дейности“ с площ 1302 кв.м.

Да не се правят никакви промени в уличната регулация.

**ПЛАН ЗА ЗАСТРОЯВАНЕ:**

За новообразуваните IV - „за стопански двор, битови дейности“ и V – „за административно-битови дейности“ да се запази съществуващия режим на устройство и застрояване както следва:

* **Устройствена зона** – „Жм“
* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60 %;
* **Максимална интензивност на застрояване** – 1,2;
* **Минимална озеленена площ** – 40%.

**Обхват на устройствения проект**: **УПИ „Стопански двор на ТКЗС“, кв. 68 по плана на с. Крушево, Община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 15.06.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**